 

**Republika e Kosovës Komuna e Gjilanit**

**Republika Kosova Opština Gnjilane**

**Republic of Kosovo Municipal Gjilan**

**Gilan Belediyesi**

Në bazë të nenit 17. pika b) c) d) dhe e) të Ligjit nr. 03/L-040, për Vetëqeverisjen Lokale, nenit 17 dhe nenit 26 pika 3 të Ligjit Nr. 04/L-174 për Planifikim të Hapësinor, nenit 38.1. ( b,c,d.) të dhe nenit 38. pika 1.2.-1.5) dhe nenit 39. pika1.4) të Statutit të Komunës së Gjilanit, e duke u mbështetur në pikën 7. Dhe 8 të Vendimit nr. 01.Nr.45780, për miratimin e Planit Rregullues Urban: “Arbëria - 1” të dt. 27.05.2013 dhe kërkesës nr. 05-61-45908 së Drejtorisë për Arsim të KK-ës Gjilan, dt. 16.05.2016, Kuvendi i Komunës së Gjilanit në seancën e mbajtur më date 31.05.2016, miraton këtë:

**V E N D I M**

**Mbi ndarjen e pronëse komunale për ndërtimin e objektit –institucionit parashkollor: “Qerdhe për fëmijë” në Lagjen: “ARBËRIA-1”**

1. Me këtë Vendim i Drejtorisë Komunale të Arsimit të Komunës së Gjilani i ndahet lokacioni për ndërtimin e institucionit parashkollor-“Qerdhës për fëmijë”, Lagjen : “Arbëria-1” në Gjilan, në në pjesën e parcelës kadastrale nr. 2601-0, në s= 1000m², vendi i quajtur: “varreza”, ZK- Gjilan, e evidentuar në emër të ish Bashkësisë Vetëqeverisëse të Interesit për Arsimin Fillor të Komunës së Gjilanit, në tërësi sipas paraqitjes grafike të ekstrakti i PRrU: “Arbëria- 1”, në Gjilan.
2. Obligohet Drejtoria për Gjeodezi, Kadastër dhe Pronë e Komunës së Gjilanit, që të bëjë parcelimin e ngastrës kadastrale nr. 2601-0, në tërësi sipas paraqitjes grafike të Drejtoria për Urbanizëm, Planifikim dhe Mbrojtje të Mjedisit e komunës së Gjilanit, e cila është pjesë përberëse e këtij Vendimi.
3. Obligohet Drejtoria për Arsim e Komunës së Gjilanit që pas parcelimit të ngastrës kadastrale sipas planit në fuqi, të prarashtrojë kërkesë të kompletuar për paisje me Leje Ndërtimi.
4. Financimi i objektit nga pika I. e këtij Vendimi bëhet nga mjetet – Donacioni i Shoqatës: “PACIENT HELP FOND KOSOVA” dhe mjetet buxhetore të KK-ës së Gjilanit.
5. Mbi zbatimin e këtijë Vendimi do të kujdeset Kryetari i Komunës së Gjilanit, përmes Drejtorisë për Arsim, Drejtorisë për Urbanizëm, Planifikim dhe Mbrojtje të Mjedisit dhe Drejtorisë për Gjeodezi, Kadastër dhe Pronë e Komunës së Gjilanit.
6. Ky Vendim hynë në fuqi 15 ditë pas regjistrimit në zyrën e protokollit të MAPL-së dhe publikimit në gjuhët zyrtare në ueb faqen e Komunës.

01.Nr.016-52223 Kryesuesja e KK-Gjilan ,

Gjilan, më 31.05.2016. Valentina Bunjaku-Rexhepi

r s y e t i m

i

Vendimit mbi ndarjen e pronëse komunale për ndërtimin e objektit –institucionit parashkollor: “Qerdhe për fëmijë” në Lagjen: “ARBËRIA-1”

Fondacioni “PACIENT HELP FOND KOSOVA”, ka ofruar donacion për ndërtimin e një qerdhe për fëmijë në komunën e Gjilanit, me kusht që paraprakisht të i sigurohet lokacioni adekuat, sipas përzgjedhjes së Komunës së Gjilanit.

Drejtoria për Arsim e KK-ës Gjilan, pas konsultimeve me përfaqsuesit e Shoqatës, dhe strukturat komunale, është drejtuar me kërkesë për identifikimin e lokacionit të mundshëm në Lagjen Arbëria, me preferencë që i njëjti të jetë në oborrin e Shkollës fillore: ” Abaz Ajeti” në Gjilan.

Drejtoria për Urbanizëm, Planifikim dhe Mbrojtje të Mjedisit e Komunës së Gjilanit, duke u bazuar në Plani në fuqi për lagjen: “Arbëria” në bazë të të cilit jan parapa lokacionet për Qerdhe fëmijësh, i ka propozuar Komitetit për planifikim dhe Komitetit për pronë, pjesën e parcelës kadastrale nr. 2601-0, nga që e njëjta është pronë komunale, dhe se sipërfaqja prej 1000m², përafërsisht i plotëson edhe kriteret e parapara me normativa urbanistike për objekte të karakterit të tillë.

DREJTORIA PËR URBANIZËM, PLANIFIKIM DHE MBROJTJE TË MJEDISIT

G J I L A N

Gjilan, Maj /2016